عەبدولقەدیر خان

عەبدولقەدیر خان زانای فیزیای ئەتۆمی و کانزازانی پاکستانی بووە ( ١ی نیسانی ١٩٣٦ – ١٠ی تشرینی یەکەمی ٢٠٢١) بە باوکی بەرنامە ئەتۆمییەکەی پاکستان دادەنرێت، بەو پێیەی دامەزرێنەری بەرنامەی ئەتۆمی پاکستان بووە و دیارترین ھۆکاری بوونی یەکەم بۆمبی ئەتۆمی پاکستان بووە.

 ژیان 

لە ساڵی ١٩٣٦ لە کاتی داگیرکاری بەریتانیا و پێش جیابوونەوەی پاکستان لە دوای دابەشبوونی ھیندستان لە شاری بۆپاڵی ھیندستان لەدایک بووە. پێنج برا و دوو خوشکی ھەبوو. باوکی بەناوی عەبدولغەفور خان مامۆستا بووە و لە ساڵی ١٩٣٥ خانەنشین بووە، بۆیە کوڕەکەی عەبدولقادر لەژێر باڵی باوکیدا گەورە بووە، کە خۆی تەرخان کردووە بۆ پەروەردەکردن و چاودێریکردنی.

دایکی خان بەناوی زولەیخا بەگ ژنێکی خواپەرست بوو کە پێنج نوێژی ڕۆژانەی ڕەچاو دەکرد و شارەزای زمانی ئوردوو و فارسی بوو، بۆیە دکتۆر عەبدولقادر خان بە ئایینی گەورە بوو و پابەند بوو بە نوێژەکانییەوە.

دەرچووی ئامادەیی ئەلحامیدیە لە شاری بۆپاڵ و دواتر لە ساڵی ١٩٥٢ بە دوای ژیانێکی باشتردا کۆچی کرد بۆ پاکستان. باوکی لە ساڵی ١٩٥٧ لە شاری بۆپاڵ کۆچی دوایی کردووە و لەگەڵ کوڕەکانیدا کۆچی نەکردووە بۆ پاکستان.

لە ساڵی ١٩٦٠ لە کۆلێژی زانستی دیارام جیتای زانکۆی کەراچی دەرچووە و وەک پشکنەری کێش و پێوانەکان کاری کردووە، کە کارێکی حکوومی پلە دوو بوو، بەڵام دواتر دەستی لە کار کێشاوەتەوە.https://web.archive.org/web/20161102194936/http://islamstory.com/ar/%D8%B9%D8%A8%D8%AF_%D8%A7%D9%84%D9%82%D8%AF%D9%8A%D8%B1_%D8%AE%D8%A7%D9%86_%D8%A7%D8%A8%D9%88_%D8%A7%D9%84%D9%82%D9%86%D8%A8%D9%84%D8%A9_%D8%A7%D9%84%D9%86%D9%88%D9%88%D9%8A%D8%A9

 سەرچاوەکان 

پۆل:لەدایکبووانی ١٩٣٦
پۆل:مردووانی ٢٠٢١